يا بنات انا عاوزة افضفضلكو شوية انتو عارفين ايه معنى الصداقة؟ الصداقة كنز لا يفنى و الصداقة جميلة زي صداقتنا انا و رشدي و بتحسسكو بالامان و الاستقرار يا بنات لازم يكون عندكو صديق حنون عشان ينسيكو عذاب الدنيا و شقاها و يتبسط معاكو و يخاف عليكو انا لما كيمو سابني كنت كاني جثة بدون روح كنت مبحسش بحاجة قدامي حتى دموعي كانت ناشفة مبتنزلش كنت مش مصدقة اني انا و كيمو ممكن نسيب بعض كنت فاكرة نفسي بحلم و كنت بصحى من النوم فجأة اعيط و افتكرو و اصرخ كيمووو متسبنيش كانت حالتي متدهورة و كنت هنتحر بس لو رشدي مكنش جنبي يمكن كنت ميتة من زمان رشدي لما حد بيعاكسني بيديلو نظرة حادة و بيتخانق معاه و بيساعدني في اختيار ملابسي الجميلة اللي لولاه مكنتش بلبس كل اللبس الجميل ده انا ذوقي انيق يعني بس لما ذوقين جميلين يجتمعو بيفجرو ايقونة موضة و لما نتدايق بنروح الجنينة و بنتفرج عالنجوم عشان نحس بالامان و الاستقرار فعلا يا بنات الصديق الصدوق خير من الخبز المرقوق انا لما مبكنش مع رشدي بكون مش على بعضي و حاسة حاجة نقصاني و كلكو بتقولولي ان احنا بنحب بعض ايوا بنحب بعض بس صداقة مش حب حب يعني و حتى لما ازعل و انبطح في الارض بيقولي قومي يا تونة ايه القمر المنبطح في الارض ده و بيجي بيزغزغني و بيديلي شوكالاطة الصديق زي الستيانة بيريح و بيرفع الهموم و بيديكي اطلالة جميلة و لما متكونش معاكي تحسي انك متدايقة و مش مرتاحة و مش جميلة فعلا يا بنات متدحكوش حافظو على اصدقاءكو💏